Јелена Јованова

Јелена Јованова Периќ (Бања Лука, ) — македонска театарска, филмска и телевизиска глумица. Таа е една од најталентираните и најнаградувани македонски глумици од помладата генерација.

 Биографија
 Рани години и образование 
Јелена Јованова е родена во Бања Лука на 21 октомври 1984 година. Нејзиниот татко е Македонец од Штип, а мајка ѝ е Србинка од Приедор. Таа има постар брат кој работи како новинар. Нејзините родители се запознале и долго време пред нејзиното раѓање живееле во Загреб, каде што е роден нејзиниот брат, но подоцна решиле да се преселат во Штип. Покажала големи склоности кон уметноста уште на рани години, а започнала со глума во средношколските денови. Jelena Jovanova - Biography. Семрежна филмска база на податоци.

Во 2002 година ја добила наградата за надежен млад глумец во Македонија на Драмскиот аматерски фестивал во Кочани за улогата на Кристина во „Дупло дно“ од Горан Стефановски. Се запишала на Факултетот за драмски уметности во Универзитетот „Св. Кирил и Методиј“, каде што дипломирала на отсекот за глумечка игра во класата на професорот Владо Цветановски во 2007 година.„Јелена Јованова “. Македонски народен театар.

 Театарска кариера 
Јелена првите театарски улоги ги добила уште како студент, а во тој период особено се прославила како Бисера во „Демонот од Дебар маало“ од Горан Стефановски.З., Ц.. „Смеа и тага за Демонот од Дебар маало “. Институт за театрологија. 27 ноември 2006. Оттогаш, одиграла бројни улоги во театарски претстави поставени во Народниот театар во Штип, Драмскиот театар во Скопје и Македонскиот народен театар. Меѓу позначајните се издвојуваат оние на Хани во „Кој се плаши од Вирџинија Вулф?“ од Едвард Олби;„Кој се плаши од Вирџинија Вулф?“. МНТ.Ј., Љ.. „Кој се плаши од Вирџинија Вулф? во МНТ“. Радио Слободна Европа. 14 март 2012. на Хасанагница во театарската адаптација од Љубомир Симовиќ на истоимената епска песна;Ј., Љ.. „„Хасанагиница“ го возбуди градот под Исарот“. Радио Слободна Европа. 31 мај 2012. како и на Рокси Харт во мјузиклот „Чикаго“ од Фред Еб и Боб Фоси,„Чикаго“. МНТ. којшто го означил враќањето на овој жанр на театарското поприште во Македонија.„„Чикаго“ го враќа мјузиклот како жанр на сцената на Македонскиот народен театар “. МКД. 29 декември 2015. Од 2009 година работи во Македонскиот народен театар.

 Филм и телевизија 
Во филмската уметност, Јелена се пробила со улогата на Јасмина во ирскиот филм номиниран за Оскар за најдобар странски филм „Како да ме нема“ во режија на Хуанита Вилсон од 2010 година,C., D.. „As if I'm not there“. The Irish Times. 4 март 2011. а веќе следната година ја добила улогата на Есма во режисерскиот првенец на Анџелина Џоли „Во земјата на крвта и медот“ и со тоа станала најмлада глумица од Македонија која настапила во холивудски филм. Подоцна, се појавила во главната улога на Јована во првиот македонски филмски мјузикл „Црно и бело“,„Премиера на првиот македонски мјузикл на 18 јуни во кино „Фросина““. Макфакс. 15 јуни 2019. го толкувала ликот на Вера во шпанскиот филм „El desentierro“,Ѓ., С.. „Глумицата Јелена Јованова ќе ја толкува главната улога во шпански филм“. Факултети. 16 септември 2017. а во ликот на Светлана глумела во српскиот детски филм „Ловци на вештерки“.Ѓ., С.. „Јелена Јованова премиерно во детскиот филм „Ловци на вештерки“ од вечерва во „Синеплекс““. Факултети. 17 октомври 2018.

Телевизиската кариера ја започнала со надсинхронизација на цртани филмови, телевизиски и радиски реклами. Во периодот од 2008 до 2012 година била водителка на телевизиската емисија за автомобили „Високи Октани“. Во 2013 година зела учество во првата сезона од македонското издание на реалното шоу „Танц со ѕвездите“, каде што настапила заедно со Христијан Димитровски.„Јелена Јованова: Балансот на техниката за танц со водство на страста е гаранција за успех! “. МКД. 24 јануари 2013. Претстојниот период го посветила на глума во телевизиски серии. На самите почетоци ја добила главната улога на Марина во хрватската серија „Тајни“.„Јелена Јованова е главен лик во нова хрватска серија “. МКД. 24 јуни 2013. Потоа, преку ликот на Милена се појавила и во првата македонска серија снимена според странска лиценца „На терапија“.„Терапија на ТВ, со новата серија „На терапија“ “. МКД. 29 јули 2017. Особена популарност стекнала со улогата на Јелена во македонската ситуациска комедија „Преспав“.„Се снима четвртата сезона од „Преспав“ – 100 епизоди од најуспешната ТВ серија“. Независен. 25 октомври 2019.

Остварила учество на филмските фестивали во Сараево, Торонто и Каиро, како и на работилници со театарските работници Ненси Бишоп, Леон Лучев и Александра Кочова.

 Личен живот 
Во брак е со хрватскиот глумец Стјепан Периќ од 2015 година, со кого се запознала за време на снимањето на серијата „Тајни“.„Македонската глумица се омажи во Загреб “. Прес24. 11 ноември 2015. Со него има два сина — Јаков, роден во јуни 2020 година,„Глумицата Јелена Јованова стана мајка, се роди Јаков“. ММС. 10 јуни 2020. и Тома, роден во септември 2024 година.„Глумицата Јелена Јованова по втор пат стана мајка, се роди Тома“. ММС. 17 јануари 2024. Живее во Загреб и работи во Скопје, па постојано е на релација меѓу Хрватска и Македонија.Т., К.. ЈЕЛЕНА ЈОВАНОВА „НА ТЕРАПИЈА“: Може ако почнам прва, ќе се помрднат работите. Stylist.mk. 19 септември 2017.

 Театрографија 
 Меги — „Сцени од животот“ од Овен мек Каферти, р. Филип ле Моан, МНТ, 2004;
 Мери — „Лекција“ од Ежен Јонеско, р. Перо Данилов, Народен театар - Штип, 2005;
 Дулчинеа — „Дон Кихот“ од Мигел де Сервантес, р. Дејан Пројковски, Народен театар - Штип, 2005;
 Филомена — „Метаморфозис“ од Публиј Овидиj Назон, р. Миха Голоб, Народен театар - Штип, 2005;
 Бледа — „Збогум Јудо“ од Иренеуш Иридињски, р. Љубиша Георгиевски, Народен театар - Штип, 2006;
 Бисера — „Демонот од Дебар маало“ од Горан Стефановски, р. Слободан Унковски, Драмски театар - Скопје, 2006;
 Јулија — „Госпоѓица Јулија“ од Август Стриндберг, р. Јован Ристовски, Народен театар - Штип, 2006;
 Дебора — „Сексуални перверзии во Чикаго“ од Давид Мамет, р. Нела Витошевиќ, Драмски театар - Скопје, 2007;
 Марица — „Сомнително лице“ од Бранислав Нушиќ, р. Синиша Евтимов, МНТ, 2007;
 Елена — „Големите очекувања“ од Ана Ристоска, р. Јован Ристовски, МНТ ,2007;
 Пациент — „Мара/Сад“ од Петер Вајс, р. Васил Христов, МНТ, 2008;
 Петруњела — „Дундо Марое“ од Марин Држиќ, р. Драгана Милошевска-Попова, Дубровнички летни игри, 2008;
 Магда — „Вејка на ветрот“ од Коле Чашуле, р. Нела Витошевиќ, МНТ, 2008;
 Анка — „Госпоѓа министерка“ од Бранислав Нушиќ, р. Наташа Поплавска, Македонски народен театар, 2009;
 Елена — „Троил и Кресида“ од Вилијам Шекспир, р. Љубиша Ристиќ, МНТ, 2010;
 Марија — „Тупаница полна со љубов“ од Дејан Дуковски, р. Санди Лопичиќ, МНТ и Берлински фестивал за посебни музички претстави „Open Op“, 2010;
 Евдокија — „Буре барут“ од Дејан Дуковски, р. Сашо Миленковски, МНТ, 2010;
 Алекс — „Темпирана опера“ од Бертолт Брехт и Ентони Барџис, р. Васил Христов, МНТ, 2010;
 Ајрон — „Класен непријател“ од Вилијамс Најдал, р. Васил Христов, Вондерленд театар, 2011;
 Милена — „Семејни приказни“ од Србљановиќ, р. Ивана Ангеловска, Вондерленд театар, 2011;
 Хани — „Кој се плаши од Вирџинија Вулф“ од Едвард Олби, р. Синиша Евтимов, МНТ, 2012;
 Хасанагиница — „Хасанагиница“ од Љубомир Симовиќ, р. Драгана Милошевска-Попова, Народен театар - Штип, 2012;
 „Декамерон“ од Џовани Бокачо, р. Боњо Лунгов, МНТ и Театар за деца и младинци - Скопје, 2012;
 Рокси Харт — „Чикаго“ од Фред Еб и Боб Фос, р. Наташа Поплавска, МНТ, 2015.

 Филмографија 
 Година Филм Улога 2006  Тајната книга ТВ-филм  Гласот 2009  Мојот живот ТВ-филм  Таа 2010  Како да ме нема ТВ-филм  Јасмина 2011  Во земјата на крвта и медот ТВ-филм  Есма 2012  Скопје ремикс ТВ-филм  Паган 2012  Трето полувреме ТВ-филм  Еврејска мајка 2013-2014  Тајни ТВ-серија  Марина 2015  Скора ТВ-филм  Миш 2015  Кај пукнало да пукте ТВ-серија  Надалија 2016  Дете ТВ-филм  Мајка 2016  Устав на Република Хрватска ТВ-филм  Полицајка 2016-2023  Преспав ТВ-серија  Јелена 2017  Инсајдер ТВ-серија  Милена 2017  Железната приказна ТВ-филм  Надире 2018  Ловци и вештерки ТВ-филм  Светлана 2018  Црно и бело ТВ-филм  Јована 2018  Еј ТВ-филм  Бани 2019  Помеѓу нас ТВ-филм  Леона 2019  Врба ТВ-филм  Мелина 2019  Фамилија Марковски ТВ-серија  Ели 2020  Хомо ТВ-филм  Јулија 2022  Еден тон сладолед ТВ-филм  Ева 2023  Нешто слатко ТВ-филм  Каја

 Награди 
 Награда за надежен млад глумец на Драмскиот аматерски фестивал во 2002 година;
 Награда за најпопуларна глумица за 2010 година на Златна бубамара на популарноста;
 Награда за глумица за 2016 година на Златна бубамара на популарноста;
 Признание „8 Ноември“ за 2018 година за постигнување во сферата на културата и развојот на театарската и филмската уметност;
 Награда за најдобра глумица на Story Awards во 2019 година;
 Награда за ТВ-глумица за 2019 година на Златна бубамара на популарноста.

 Наводи 

 Надворешни врски 


Категорија:Живи луѓе
Категорија:Глумци од Бања Лука
Категорија:Глумици од Штип
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Категорија:Глумци во Македонскиот народен театар
Категорија:Апсолвенти на универзитетот „Св. Кирил и Методиј“